เมื่อเดือนมกราที่ผ่าน มีเพศสัมพันธ์หลังหมดประจำเดือน1วันโดยไม่ได้ป้องกันมีโอกาศท้องไหมคะหลังจากนั้นก็ไม่ได้มีอีก แล้วประจำเดือนเดือนกุมภาไม่มา แต่มาเดือนมีนาแทน เมษาก็ยังไม่มา เดือนนี้ยังไม่มา สาเหตุเป็นเพราะอะไรคะ
สวัสดีค่ะ การนับระยะปลอดภัยนั้น ให้นับตั้งแต่วันแรกที่มีประจำเดือนมาจนถึงวันที่มีเพศสัมพันธ์ หากนับได้ไม่เกิน 7 วัน ถือว่าอยู่ในะระยะปลอดภัย โอกาสที่จะตั้งครรภ์นั้นถือว่าน้อย แต่หากเลย 7 วันไปแล้ว โอกาสที่จะตั้งครรภ์ก็จะมีได้ดังนั้นการที่ประจำเดือนไม่มานาน 3 เดือนดังกล่าว อาจเกิดจาก1. การตั้งครรภ์2.มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก หรือ polycystic ovary syndrome(PCOS)3 โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการเคยมีมดลูกอักเสบ6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำให้ลองตรวจหาการตั้งครรภ์ดูเป็นอันดับแรกค่ะ หากตรวจไม่พบ ควรไปพบแพทย์เพื่อหาสาเหตุของการขาดประจำเดือนนานหลายเดือนดังกล่าวค่ะ